Természetesen a kereskedelmi forgalom ingadozása számos tényezőnek tudható be, és nem tulajdonítható kizárólag a megállapodás végrehajtása terén elért haladásnak vagy e haladás mértékének.

2016-ban harmadik éve hajtották végre az egyrészről az Európai Unió és tagállamai, másrészről Közép-Amerika közötti társulás létrehozásáról szóló EU–Közép-Amerika társulási megállapodás ( a továbbiakban: a megállapodás) kereskedelemi pillérét (IV. részét) . Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásban foglalt kétoldalú védzáradék és banánkereskedelmi stabilizációs mechanizmus végrehajtásáról szóló, 2013. január 15-i 20/2013/EU európai parlamenti és tanácsi rendelet (a továbbiakban: a rendelet) 13. cikke szerint a Bizottság éves jelentést nyújt be az Európai Parlamentnek és a Tanácsnak. E jelentés a fenti előírásnak megfelelően készült.

2013 2014 2015 2013–15

%-os változás Irodai és távközlési eszközök 2 372 1 925 147 -93,8 %

A Közép-Amerikából származó, Európai Unióba irányuló behozatal megoszlása és éves alakulása (millió EUR-ban)

Forrás: Eurostat és Kereskedelmi Főigazgatóság (DG TRADE)

Összességében a megállapodás végrehajtásának e harmadik évében – és leszámítva a Costa Rica-i IT-alkatrész-kivitel jelentős visszaesését – a régió hat országába irányuló kivitel, illetve az onnan érkező uniós behozatal a 12 lehetséges kivitel/behozatal kombináció közül 8-ban több mint 20 %-kal nőtt. Ez abban is megmutatkozik, hogy a teljes kereskedelmi forgalom több mint 20 %-kal nőtt 6 országból 4-gyel (és több mint 10 %-kal az ötödikkel). Costa Rica 2016-ban még mindig kivételt képez, de ez olyan konkrét és belső okoknak tudható be, amelyek nem valószínű, hogy a következő években is fennállnak majd.

Az EU-ba irányuló közép-amerikai kivitel azonban továbbra is néhány kulcsfontosságú exporttermékre koncentrálódik annak ellenére, hogy a SIECA szerint az EU-ba kivitt termékek száma 2015-ben 5,3 %-kal nőtt az előző évhez képest. Jelenleg 1 615 terméket exportálnak (a közép-amerikai harmonizált rendszer 6 számjegyű tarifacsoportjai szerint).

2015-ben a következők voltak a legfontosabb behozatali ágazatok Közép-Amerikából (HR-áruosztályok szerint): növényi termékek (51 %); élelmiszer-készítmények; italok és dohány (11,1 %); optikai és fényképészeti műszerek és készülékek (8,1 %). A térségbe irányuló uniós kivitel legfontosabb ágazatai a következők voltak: gépek és berendezések (23,8 %), a vegyipar vagy vele rokon iparok termékei (22,6 %), szállítás céljára szolgáló felszerelések (14,3 %).

A Közép-Amerikába irányuló uniós kivitel fő célpiaca 2015-ben Costa Rica volt (25 %), melyet Panama és Guatemala követett (24 % illetve 22 %). A legtöbbet exportált termékek közé 2015-ben a gyógyszerek (az uniós kivitel 11 %-a), a gépjárművek (7 %) és az acélból készült termékek (5 %) tartoztak.

Ezzel egyidejűleg a következő termékek tekintetében rögzítettek jelentős növekedést a 2015. évi közép-amerikai kivitelben :

·Az optikai és fényképészeti műszerek és készülékek (HR 90) Unióba irányuló behozatala 46 %-kal, 284,8 millió EUR-ról 417 millió EUR-ra nőtt.

·Az Unióba behozott orvostechnikai eszközök értéke 32 %-kal nőtt (194 millió EUR-ról 257 millió EUR-ra).

·A kávébehozatal értéke 33 %-kal nőtt (702 millió EUR-ról 935 millió EUR-ra). A térségnek sikerült kihevernie a kávérozsda-epidémia által okozott veszteségeket, amely 2014-ben súlyos csapást mért a közép-amerikai kávétermelésre és -kivitelre.

Guatemala a 2014. évi 691 millió EUR-ról 2015-re 865 millió EUR-ra növelte az EU-ba irányuló kivitelét. A kivitelüket tekintve jelentős növekedést mutató exporttermékek például a következők: az élelmezési célra alkalmas gyümölcs és diófélék (HR 08) kivitelének értéke 70 millió EUR-ra nőtt (több mint 130 %-os növekedés), az érceké (HR 26) 69,2 millió EUR-ra (168 %-os növekedés), az élelmezési célra alkalmas zöldségféléké (HR 07) pedig 50,3 millió EUR-ra (30 %-os növekedés).

Nicaragua kereskedelmi forgalma növekedett a legnagyobb mértékben (2015-ben 32 %-kal). Ezt a dinamizmust az országba irányuló uniós kivitel erőteljes (54 %-os) növekedése jellemzi, valamint az uniós behozatalé, amely 14,5 %-os növekedést elérve 285 millió EUR-ról 326,5 millió EUR-ra nőtt. A Nicaraguába irányuló uniós kivitel növekedése különösen nagy mértékű volt az alábbi árucsoportok tekintetében: az elektromos gépek (HR 85) behozatala 141 %-kal 87 millió EUR-ra nőtt, a bélyegek és nyomtatott könyvek (HR 49) behozatala 202 %-os növekedést mutatva 11 millió EUR-t ért el, a gumi (HR 40) behozatala pedig 63 %-kal növekedett. Hasonlóképpen jelentős növekedést mutatott a Nicaraguából érkező behozatal, különösen a következő árucsoportok tekintetében: az élelmezési célra alkalmas gyümölcs és diófélék (HR 08) behozatala 6,5 millió EUR-ra nőtt, a kávéé 94 millió EUR-ra (47 %-os növekedés), valamint az olajos magvaké (HR 12) 25 millió EUR-ról 35 millió EUR-ra (29 %-os növekedés).

A Honduras és az EU közötti kereskedelmi forgalom is jelentős növekedést mutatott. Az uniós kivitel elsősorban a következő árucsoportokban nőtt: elektromos gépek (HR 85) 132 millió EUR-ra (88 %), gyógyszeripari termékek (HR 30) 154 %-kal, valamint vegyipari termékek (HR 38) 98 %-kal. Az EU-ba irányuló teljes kivitel a 2014. évi 841 millió EUR-ról 1,01 milliárd EUR-ra nőtt a következő évben. A hagyományos termékek közül például a következők mutatták a legnagyobb növekedést: kávé (HR 09) 447,3 millió EUR-ról 607,5 millió EUR-ra (36 %), dohány (HR 24) 56 %-kal, valamint az élelmezési célra alkalmas zöldségfélék (HR 07) 11,6 millió EUR-ról 19,3 millió EUR-ra (66 %).

A Panamából az EU-ba irányuló behozatal 27 %-kal nőtt többek között a következő árucsoportok behozatalának növekedése miatt: gumiabroncs (HR 4011) 62,4 millió EUR-ra (72 %), állati takarmány (HR 23) 7,6 millió EUR-ra (123 %), vagy a hajóipar jelentős tranzakciói: a hajók és csónakok (HR 89) kereskedelmének forgalma több mint kétszeresére nőtt, 201 millió EUR-ra. A kávé (HR 09) kivitele – ami nem számít Panamából az EU-ba kivitt hagyományos árucikknek – szintén 66 %-kal nőtt.

Az uniós kivitel pozitív változása Costa Rica (23 %) és Salvador (30 %) irányába is jelentős volt. Costa Ricában különösen a következő termékek kereskedelme változott jelentősen: gyógyszeripari termékek (HR 30) 21 %, járművek (HR 87) 79 % és vegyipari termékek (HR 38) 38 %. Salvadorban a mechanikus berendezések (HR 84) 53 %-os, az elektromos gépek (HR 85) 75 %-os, valamint az orvostechnikai eszközök (HR 90) 60 %-os exportnövekedése érdemel külön említést.

2.3. Vámkedvezmények alkalmazása a megállapodás alapján

A megállapodás által nyújtott vámkedvezmény felhasználását a megállapodás keretében lebonyolított kereskedelmi forgalom részarányának megállapítása révén lehet megbecsülni. Ehhez részletes vámkezelési adatokra van szükség. Közép-Amerika arról tájékoztatta az EU-t, hogy az illetékes vámhatóságai által kezelt adatbázisok jelenleg nem alkalmasak vámkedvezmények elemzését lehetővé tevő, részletes statisztikai adatok rendszeres cseréjére, kivéve Costa Ricát, amely tudott ilyen adatokat szolgáltatni az EU részére.